2009 végén próbált először szerencsét, hogy kijuthasson az Eurovíziós Dalfesztiválra, ám az akkori dala "(Tiny Island)" harminc ponttal az ötödik helyen végzett a 2010. március 20-ai ukrán döntőben. Egy év múlva újra próbálkozott: 2010 végén adta elő először a "The" "Kukushka" (КУКУШКА) című dalát, ami a második helyezést érte el a 2011. február 26-ai, hazai döntőben. E szerzeményt ukrán nyelven adta elő az énekesnő. Kis idő elteltével a közönség panaszaira reagálva egy újabb döntőt hirdetett meg az ukrán közszolgálati televízió az előző verseny dobogósaival, ugyanis csalással vádolták a nyertest, Mika Newtont. Azonban Ohnyevics és a harmadik helyezett, Jamala ekkor már visszalépett a részvételtől. Az alkotáshoz készült videóklip december elején látott napvilágot.